Den skærpet grænsekontrol, som har været en realitet siden 3. august, bliver nu ophævet. Det oplyser Rigspolitiet i en pressemeddelelse. Grænsekontrollen blev etableret på baggrund af den seneste tids koranafbrændinger og udviklingen i det aktuelle trusselsbillede. Men fra 23. august bliver grænseindsatsen ved de indre danske grænser igen, som den var frem til den 3. august, hvor den midlertidigt skærpede indsats ved grænserne trådte i kraft. - Politiet og PET holder fortsat et vågent øje med den aktuelle sikkerhedssituation, og hvis situationen tilsiger det, er vi klar til at iværksætte initiativer med henblik på at beskytte landets sikkerhed, fortæller chefpolitiinspektør i Rigspolitiet Peter Ekebjærg. I praksis betyder det, at grænsekontrollen mod Sverige og Norge ophører, hvilket vedrører både Øresundsbroen samt relevante færge- og lufthavne. Det gælder derfor havnene i Frederikshavn og Hirtshals samt Aalborg Lufthavn.

Opsummering:
Grænsekontrollen mod Sverige og Norge ophører, hvilket vedrører både Øresundsbroen samt relevante færge- og lufthavne.